
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind aprobarea Planului de selecţie – componenta integrală şi  a Profilului personalizat al Consiliului de Administraţie pentru Societatea de Transport Public Timişoara S.A.

Sectiunea a 2 - a 
Motivul emiterii proiectului de hotărâre

Prin Hotărârea Consiliului Local al Municipiului Timişoara nr. 105/23.02.2018 a fost aprobată declanşarea procedurii de selecţie a membrilor Consiliului de Administraţie la S.C. Societatea de Transport Public Timişoara S.A. 
În vederea respectării etapelor prevăzute de legislaţia în vigoare a fost aprobat Planul de selecţie-componenta iniţială - prin Hotărârea Coniliului Local nr. 123/20.03.2018 şi au fost elaborate de către expertul independent următoarele documente:
· Planul de selecţie a membrilor Consiliului de Administraţie la Societatea de Transport Public Timişoara S.A – componenta integrală,
· Profilul Personalizat al Consiliului de Administraţie la Societatea de Transport Public Timişoara S.A.
Având în vedere faptul că Planul de selecţie reprezintă un document de lucru prin care se stabileşte calendarul procedurii de selecţie şi că Profilul consiliului şi profilul candidatului se aprobă, în cazul societăţilor, de către autoritatea publică tutelară, conform art. 34 din Anexa 1 la H.G. nr. 722/2016, considerăm că este oportună iniţierea unui proiect de hotărâre privind aprobarea Planului de selecţie – componenta integrală şi  a Profilului personalizat al Consiliului de Administraţie pentru Societatea de Transport Public Timişoara S.A.

